شەفەق نیوز/ دەسەی پەیوەندی دەیشتی پەڕلەمانی، ئمڕوو دووشەممە، ئاشکراکرد لە سەردانیگ چەوەڕی کریاگ لە موستەفا کازمی سەرۆک حکومەت عراق، ئەرا دەوڵەتە ئۆڕۆپیەگان دویای سەردانیگ بڕیاردریاگ ئەرا واشینتون.عامر فایز ئەندام دەسەگە ئەرا ئاژانس شەفەق نیوز وت: موستەفا کازمی سەرۆک وەزیرەیل لە سەردانیگ چەوەڕی کریاگ رویکەێدە ئەمریکا وه‌یاوه‌ری شاندیگ پایەبەرز، ئەرا تەواوکردن دانوستانە ستڕاتیژیەگە، وخشتەی کیشانەوەی سوپای ئەمریکی لە خاك عراق.فایز هەمیش وت: رووژ سەردانەگە دیاری نەگریاگە، بەڵکم لە ناو خشتەی سەردانەگان سەرۆک وەزیرەیل تیەێد ک دویایی دیاری کریەێد ئەرا دەوڵەتەیل ناوچەگەو بەشیگ لە دەوڵەتەیل یەکێتی ئۆڕۆپا، ئەرا بتەوکردن بڕوایی و هاوکاری ئابووری و ئەمنی ناوبەین بەغداد و دەوڵەتەیل جهان.فوئاد حسێن وەزیر دەرەوە، لە وەختیگ گوزەیشتە راگەیان ک موستەفا کازمی سەرۆک وەزیران، لە مانگ تەمووز سەردان واشینتون ، ئەرا تەواوکردن دانوستانە ستڕاتیژیەگە ناوبەین عراق و ئەمریکا.
